Magyar fejlesztéssel készül Amerika az előválasztásokra

Egy magyar fejlesztőcsapat, a Cheppers segíti az Egyesült Államokban az előválasztás egyik legfontosabb napjára, az úgynevezett szuperkeddre eső rendezvények gördülékeny lebonyolítását, amelyek során eldőlhet a demokrata párti elnökjelöltség kérdése is. A hazai cég által optimalizált felhő alapú infrastruktúra segít az online platformokat ilyenkor érő, kiugró terhelés kezelésében, illetve az esetleges támadások kivédésében. A Cheppers a League of Women Voters választójogi szervezet megbízására dolgozik a szoftveres infrastruktúrájuk fejlesztésén.